KINNITAN: Janar Soo

Rapla MSL peasekretär

 september 2023

**Rapla maakonna meistrivõistlused välkmales 2023.a.**

**JUHEND**

**Eesmärk:**

1. Propageerida malemängu elanikkonna hulgas ja pakkuda võistlemisvõimalusi.
2. Viia läbi Leo Rehemaa traditsiooniline mälestusturniir.
3. Selgitada maakonna meistrid ja Rapla SVK 2023.a meistrid välkmales.
4. Selgitada Raplamaa Spordimängude raames arvestuslikult parimad vallad.

**Aeg ja koht:**

Võistlused viiakse läbi 7. oktoobril 2023.aastal Kaiu rahvamajas.

Võistluste algus kell 10.30. Peakohtunik Aivo Sildvee – 53408534 või 5109491

Info Rapla Maakonna Spordiliit 5340 9205

**Osavõtjad ja läbiviimine:**

Võistlustest võivad osa võtta kõik maakonnas elavad, töötavad ja õppivad elanikud, samuti maakonnas registreeritud spordiklubide liikmed ning maakonnast õppima läinud õppurid. Arvestus eraldi naistele, meestele, põhikooliealistele tüdrukutele ja poistele (sündinud 2007 või hiljem)

Võistluste süsteem selgub kohapeal vastavalt võistlejate arvule.

Mängu aeg on 5 min +2sek.

Võistkondlikus arvestuses juhindume Raplamaa spordimängude üldjuhendile.

Võistlused korraldab Rapla Maakonna Spordiliit, läbi viivad Kaiu Spordiklubi koos Rapla Maleklubiga.

**Autasustamine:**

Maakonna 2023.a meistrit, II ja III kohale tulnud võistlejaid autasustatakse maakonna meistrivõistluste medalite ja diplomitega vastavalt Rapla maakonna meistrivõistluste läbiviimise ja autasustamise korrale.

Raplamaa Spordimängude raames autasusid ja medaleid ei anta.

**Üldiselt:**

Kõik juhendis määratlemata küsimused lahendab kohapeal võistluste peakohtunik.

NB! Samaaegselt peetavale Leo Rehemaa mälestusele pühendatud mälestusturniiril on eraldi auhinnad ja medalid.

NB! Samaaegselt selgitatakse ka Rapla SVK meistrid ja Rapla SVK autasustab parimaid.

# Aivo Sildvee, võistluste peakohtunik

51 09 491 kaiu@raplakultuur.ee

Mark Orav, peasekretär